Franz Müntefering var arbeids- og sosialminister og visekansler i Angela Merkels føderale kabinett fra 22. november 2005 til 21. november 2007. Han gikk da av som statsråd og la også ned sitt verv som medlem av Forbundsdagen for å ta seg av sin kreftsyke kone. Hans kone døde sommeren 2008, og en stund etter ble det gjort kjent at Müntefering ville gjenoppta vervet som forbundsdagsmedlem for SPD.